b'\n_START_ARTICLE_\nArchie Goodall\n_START_SECTION_\nBiografi\n_START_PARAGRAPH_\nArchie Goodall startet sin fotballkarriere i Liverpool Stanley, og han spilte deretter for Preston North End og Aston Villa. I mai 1889 gikk han til Derby County der han ble v\xc3\xa6rende fram til 1903. Mens han var i Derby fikk han sin debut for det nordirske landslaget da Nord-Irland slo Wales 1-0 i Belfast den 4. mars 1899._NEWLINE_Etter 14 \xc3\xa5r i Derby County ble det nytt klubbskifte for Goodall i mai 1903 da Plymouth Argyle ble hans neste klubb. I januar 1904 signerte han for Glossop f\xc3\xb8r han avsluttet sin karriere i Wolverhampton Wanderers.'